CELEX: 22017D1070
Language: sl
Date: 2015-10-30 00:00:00
Title: Sklep Skupnega odbora EGP št. 281/2015 z dne 30. oktobra 2015 o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP [2017/1070]

22.6.2017   
               
               
                  SL
               
               
                  Uradni list Evropske unije
               
               
                  L 161/71
               
            SKLEP SKUPNEGA ODBORA EGP
      št. 281/2015
      z dne 30. oktobra 2015
      o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP [2017/1070]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Direktivo Sveta 2014/112/EU z dne 19. decembra 2014 o izvajanju Evropskega sporazuma o nekaterih vidikih organizacije delovnega časa za prevoz po celinskih plovnih poteh, sklenjenega med Evropsko zvezo za plovbo po celinskih vodah (EBU), Evropsko organizacijo kapitanov (ESO) in Evropsko federacijo delavcev v prometu (ETF) (1) je treba vključiti v Sporazum EGP.
               
            
                  (2)
               
               
                  Prilogo XVIII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za točko 32k (Direktiva Evropskega parlamenta in Sveta 2008/104/ES) Priloge XVIII k Sporazumu EGP se vstavi naslednja točka:
      
         
                     „32l.
                  
                  
                     
                        32014 L 0112: Direktiva Sveta 2014/112/EU z dne 19. decembra 2014 o izvajanju Evropskega sporazuma o nekaterih vidikih organizacije delovnega časa za prevoz po celinskih plovnih poteh, sklenjenega med Evropsko zvezo za plovbo po celinskih vodah (EBU), Evropsko organizacijo kapitanov (ESO) in Evropsko federacijo delavcev v prometu (ETF) (UL L 367, 23.12.2014, str. 86).“
                  
               
      Člen 2
      Besedilo Direktive 2014/112/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 1. novembra 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 30. oktobra 2015
         
            
               Za Skupni odbor EGP
            
            
               Predsednica
            
            Oda SLETNES
         
      
      
         (1)  UL L 367, 23.12.2014, str. 86.
      
         (*1)  Navedena ni nobena ustavna zahteva.